open-index/open-wikipedia-markdown huggingface dataset:
Ντίνα Γκαρίποβα

Η **Ντίνα Φαγκίμοβνα Γκαρίποβα** (ρωσικά: *Dina Fagimovna Garipova*, κυριλλικά: *Дина Фагимовна Гарипова*, 25 Μαρτίου 1991) είναι Ρωσίδα τραγουδίστρια. 

Εκπροσώπησε τη Ρωσία στον Διαγωνισμό Τραγουδιού Eurovision του 2013 στο Μάλμε, με το τραγούδι "What If", τερματίζοντας στην 5η θέση στον τελικό.
## Παραπομπές



## Εξωτερικοί σύνδεσμοι
*
*
*

Κατηγορία:Ρωσίδες τραγουδίστριες
Κατηγορία:Μεσόφωνοι
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Σίλβια Γκινιάρ Σνίντερ

Η **Σίλβια Γκινιάρ Σνίντερ** (γεννημένη στις 6 Αυγούστου 1974) είναι Ελβετίδα αθλήτρια της σκοποβολής.

Στο Ελβετικό πρωτάθλημα σκοποβολής κέρδισε τέσσερις φορές το χρυσό μετάλλιο (2017, 2018) και δύο το αργυρό (2017).

Το 2018 στο Παγκόσμιο πρωτάθλημα σκοποβολής της Τσανγκγουόν κατέκτησε το χάλκινο μετάλλιο στα 300 μέτρα τουφέκι πρηνηδόν, στα 300 μέτρα τουφέκι πρηνηδόν ομαδικό και στα 300 μέτρα τουφέκι τριών στάσεων ομαδικό. Στο Ευρωπαϊκό πρωτάθλημα σκοποβολής κέρδισε ένα μετάλλιο στο Μπακού το 2017, τέσσερα στη Μπολόνια το 2019 και τρία στο Όσιγιεκ το 2021. Είναι αθλήτρια του συλλόγου Stadtschuetzengesellschaft Zürich και κατοικεί στη Ζυρίχη.
## Παραπομπές


Κατηγορία:Ελβετίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Πτεριά Αρκαδίας

Η **Πτεριά** είναι ημιορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Πτεριά βρίσκεται προς τα βορειοδυτικά όρια με την Περιφερειακή Ενότητα Ηλείας και Αχαΐας. Είναι κτισμένη στις νότιες όχθες της τεχνητής λίμνης Λάδωνα και τους βόρειους πρόποδες από τα Όρη Λαγκαδίων σε υψόμετρο 460 μέτρα. Το χωριό απέχει 34 χλμ. Β. από τη Δημητσάνα (έδρα του δήμου) και 23 χλμ. Β. από τα Λαγκάδια (οδικά). Προς τις όχθες της λίμνης είναι το  του χωριού με τις πηγές του μέσα στην λίμνη, βυθισμένος πλέον, ο νερόμυλός του. 

Αναφορές για τον οικισμό υπάρχουν πριν την περίοδο της Επανάστασης του 1821, με την ονομασία *Τσάρνι* και *Πέρα Καβούλια* να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Καρυταίνης - τμήμα Λακόβων και Λαγγαδίων. Μετά την απελευθέρωση αναφέρεται επίσημα ως *Τσάρνι* το 1835 στο ΦΕΚ 16Α - 24/05/1835 να προσαρτάται στον τότε δήμο Τουθόας. Το 1912 με το ΦΕΚ 252Α - 24/08/1912 το όνομά του διορθώθηκε σε *Τσιάρνη* και το 1928 με το ΦΕΚ 193Α - 20/09/1928 μετονομάστηκε σε *Φτεριά,* για να διορθωθεί τελικά το 1940 σε Πτεριά. Σύμφωνα με το σχέδιο Καλλικράτης μαζί με τον Άγιο Αθανάσιο, τον Άγιο Νικόλαο, το Καλονέρι, τα Λαγκάδια και το Ξεροβούνι αποτελούν την τοπική κοινότητα Λαγκαδίων που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 17 κατοίκους ενώ το 2001 είχε 47.

## Εξωτερικοί σύνδεσμοι

* Φωτογραφίς από την Πτεριά Αρκαδίας στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Διαπροσωπικές σχέσεις

Η έννοια της **διαπροσωπικής σχέσης** αφορά κοινωνικές συνδέσεις, δεσμούς ή συνεργασίες, μεταξύ δύο ή περισσότερων ανθρώπων. Οι διαπροσωπικές σχέσεις, αναφορικά με μερικές μόνο από τις διαστάσεις τους, ποικίλλουν και διαφοροποιούνται ως προς τον βαθμό οικειότητας ή αυτοαποκάλυψής τους, αλλά και σχετικά με τη διάρκεια τους, την αμοιβαιότητα και το πόσο ισχυρές είναι.

Το περιεχόμενο των διαπροσωπικών σχέσεων είναι δυνατόν να αφορά οικογενειακές ή συγγενικές σχέσεις, τη φιλία ή τον γάμο, σχέσεις που προκύπτουν στα πλαίσια της εργασίας ή ενός συλλόγου (οργάνωση ανθρώπων που εξυπηρετεί κοινούς στόχους, π.χ. φιλανθρωπικούς) γειτονικές σχέσεις και σχέσεις που αναπτύσσονται σε χώρους λατρείας . Αυτές μπορεί να ρυθμίζονται με βάση τον νόμο, τα έθιμα, ή ορισμένη αμοιβαία συμφωνία, και τελικά διαμορφώνουν τους ρόλους των ατόμων που απαρτίζουν τις κοινωνικές ομάδες, αλλά και της κοινωνίας στο σύνολό της.

Αυτός ο συσχετισμός μπορεί να βασίζεται σε συμπεράσματα (συλλογιστικά βήματα που οδηγούν σε λογικές συνέπειες, μπορεί επίσης να εδράζεται στην αγάπη, την αλληλεγγύη, την υποστήριξη, αλλά και σε επιχειρηματικές αλληλεπιδράσεις ή σε κάποιο άλλο είδος κοινωνικής σύνδεσης ή δέσμευσης. Οι διαπροσωπικές σχέσεις ευδοκιμούν στα πλαίσια ενός δίκαιου και αμοιβαίου συμβιβασμού (όπου κάθε ένα από τα μέρη που απαρτίζουν τη σχέση παραιτείται αμοιβαία από κάποιες απαιτήσεις προκειμένου να επιτευχθεί σύγκλιση), και σχηματίζονται υπό την επίδραση κοινωνικών, πολιτιστικών και άλλων επιρροών.
δεξιά|χωρίς-πλαίσιο
Η μελέτη των διαπροσωπικών σχέσεων επιτυγχάνεται με την αρωγή διάφορων κλάδων που ανήκουν στις κοινωνικές επιστήμες, και περιλαμβάνουν τομείς όπως η επικοινωνία (μελέτη της ανθρώπινης επικοινωνίας και συμπεριφοράς), η ψυχολογία, η ανθρωπολογία, η κοινωνική εργασία, η κοινωνιολογία και τα μαθηματικά.

Η επιστημονική μελέτη των σχέσεων εξελίχθηκε σημαντικά κατά τη διάρκεια της δεκαετίας του 1990 και μετά από τη δημοσίευση σχετικών ερευνών που πραγματοποιήθηκαν από την Έλεν Μπέρσαϊντ και την Ιλέιν Χάρφιλντ,  αναφέρεται ως η «επιστήμη των σχέσεων». Αυτό το πεδίο μελέτης προσδιορίζεται από ανεπίσημα στοιχεία ή  στοιχεία που προκύπτουν από διαπιστώσεις μη ειδικών, οι οποίοι βασίζουν συμπεράσματα σε δεδομένα και σε αντικειμενική ανάλυση.

## Τύποι διαπροσωπικών σχέσεων

* Στενές προσωπικές σχέσεις: ερωτικές, πλατωνικές, σχέσεις ανάλογα με το στάδιο ωρίμανσης του ατόμου (παιδική, εφηβική ηλικία, ενήλικη ζωή), σχέσεις που διαμορφώνονται από την επίδραση των «σημαντικών άλλων», συζυγικές σχέσεις.
* Οικογενειακές σχέσεις: μεταξύ γονέων και παιδιών, μεταξύ αδελφών
* Άλλες διαπροσωπικές σχέσεις: φιλικές ή εχθρικές, σχέσεις γειτονίας, εργασιακές σχέσεις, σχέσεις εργοδότη-εργαζόμενου κ.ά.

## Εξωτερικοί σύνδεσμοι


## Δείτε επίσης

* Κοινωνία
Ξεροβούνι Αρκαδίας

Το **Ξεροβούνι** είναι ορεινό χωριό στην Πελοπόννησο και την Περιφερειακή Ενότητα Αρκαδίας το οποίο βρίσκεται προς τα όρια με την Περιφερειακή Ενότητα Ηλείας και είναι κτισμένο στις πλαγιές από τα Όρη Λαγκαδίων σε υψόμετρο 1.250 μέτρα. Το χωριό απέχει 26 χιλιόμετρα Β. από τη Δημητσάνα (έδρα του δήμου) και λίγα χιλιόμετρα Β.-ΒΑ. από τα Λαγκάδια. Αναφέρεται επίσημα ως ξεχωριστός οικισμός το 1981 να απογράφεται στον τότε Δήμο Λαγκαδίων. Σύμφωνα με το σχέδιο Καλλικράτης μαζί με τον Άγιο Αθανάσιο, τον Άγιο Νικόλαο, το Καλονέρι, τα Λαγκάδια και την Πτεριά αποτελούν την τοπική κοινότητα Λαγκαδίων που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 10 κατοίκους ενώ το 2001 είχε 32.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Λακέρδα

Η **Λακέρδα** είναι ένα έδεσμα που τρώγεται ως μεζές στα Βαλκάνια και στη Μέση Ανατολή       και παρασκευάζεται από παστωμένο φιλέτο παλαμίδας ενός έτους που μεταναστεύει μέσω του Βοσπόρου.

## Ετυμολογία
Η ονομασία λακέρδα προέρχεται από την βυζαντινή ελληνική λέξη λακέρτα ή «σκουμπρί», το οποίο με τη σειρά του προέρχεται από τη λατινική λέξη «λακέρτα». Η τουρκική λέξη δανείζεται από την ελληνική και η παλαιότερη βεβαιωμένη χρήση της λακέρδας στην τουρκική γλώσσα χρονολογείται από το 1566.

## Παρασκευή
Οι μερίδες από το φιλέτο είναι αποστεωμένες, εμποτισμένες με άλμη, όπου στη συνέχεια αλατίζονται και ζυγίζονται για περίπου μια εβδομάδα.Στη συνέχεια είναι έτοιμα προς κατανάλωση ή μπορεί να αποθηκευτούν μέσα σε ελαιόλαδο. Μερικές φορές χρησιμοποιείται ένα μεγάλο σκουμπρί ή ένας μικρός τόνος αντί για φιλέτο.

## Σερβίρισμα
Στην Ελλάδα, η λακέρδα συνήθως σερβίρεται ως μεζές, με φέτες κρεμμυδιού. Ο χυμός λεμονιού και το ελαιόλαδο είναι συνηθισμένα αλλά χρησιμοποιούνται ως συνοδευτικά. Στην Τουρκία συνήθως σερβίρεται ως μεζές, με φέτες κόκκινου κρεμμυδιού, ελαιόλαδο και μαύρο πιπέρι. Συνοδεύεται γενικά με ρακί.

## Ιστορία
Η λακέρδα μοιάζει πολύ με ένα πολύτιμο αρχαίο ελληνικό πιάτο, το «ωραίων» ή «ώριμα παστά ψάρια». Άλλα αρχαία παρασκευάσματα με αλατισμένα φιλέτα ονομάστηκαν «ομοτάριχος» και «κύβιον».

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Τρόφιμα με βάση θαλασσινά
Μούριελ Τσύγκερ

Η **Μουριέλ Τσύγκερ** (γεννημένη στις 14 Ιανουαρίου 1998) είναι Ελβετίδα αθλήτρια της σκοποβολής.

Στο Ελβετικό πρωτάθλημα σκοποβολής του 2020 κατέκτησε το χρυσό μετάλλιο στα 50 μέτρα τουφέκι πρηνηδόν.

Το 2018 στο Παγκόσμιο κύπελλο σκοποβολής νέων του Ζουλ κέρδισε το χάλκινο μετάλλιο στα 50 μέτρα τουφέκι τριών στάσεων και το 2021 στο Ευρωπαϊκό πρωτάθλημα σκοποβολής του Όσιγιεκ αναδείχθηκε πρωταθλήτρια στα 300 μέτρα τουφέκι πρηνηδόν και δευτεραθλήτρια στα 300 μέτρα τουφέκι τριών στάσεων ομαδικό. Είναι αθλήτρια του συλλόγου ΦΣ Άλτεντορφ και κατοικεί στο Γκάλγκενεν.

## Παραπομπές


Κατηγορία:Ελβετίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Ποταμός Αντικυθήρων

μικρογραφία|Ποταμός Αντικυθήρων
[μικρογραφία|[Αντικύθηρα]]
[μικρογραφία|[Δήμος Κυθήρων]]
Ο **Ποταμός** είναι οικισμός της Περιφερειακής Ενότητας Νήσων, στην Περιφέρεια Αττικής. Διοικητικά ανήκει στην Κοινότητα Αντικυθήρων, της Δημοτικής Ενότητας Αντικυθήρων και υπάγεται στο Δήμο Κυθήρων.

## Γεωγραφικές πληροφορίες
Ο **Ποταμός Αντικυθήρων** είναι κτισμένος σε υψόμετρο 5 μέτρων και έχει πληθυσμό 23 κατοίκων, σύμφωνα με την Απογραφή του 2011. Μέχρι το 1912, ονομαζόταν **Αντικύθηρα**.

## Διοικητικές μεταβολές

## Εξωτερικοί σύνδεσμοι

* Δήμος Κυθήρων (ιστοσελίδα)
*Αντικύθηρα (kithera.gr)

## Παραπομπές


## Χάρτης


Κατηγορία:Δήμος Κυθήρων
Κατηγορία:Αντικύθηρα
Χρύσης Παντελίδης

Ο **Χρύσης Παντελίδης** (Αμμόχωστος, 9 Ιανουαρίου 1975), είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ.

## Βιογραφικά στοιχεία
Ο Χρύσης Παντελίδης γεννήθηκε το 1975. Απέκτησε πτυχίο κοινωνιολογίας και είναι μέλος του Συνδέσμου Κοινωνιολόγων Κύπρου. Εργάζεται ως Εκτελεστικός Διευθυντής του Κέντρου Μελετών Τάσσος Παπαδόπουλος και αρθρογραφεί στις εφημερίδες Φιλελεύθερος και Καθημερινή.

Είναι νυμφευμένος με τη Πάνη Παντελίδη-Βασιλείου και έχει μία κόρη.

## Πολιτική διαδρομή
Στα φοιτητικά του χρόνια διετέλεσε οργανωτικός γραμματέας και πρόεδρος της φοιτητικής παράταξης Αναγέννηση Θεσσαλονίκης. Επιπλέον, διετέλεσε πρόεδρος της ΠΟΦΝΕ. Ακόμη, υπήρξε μέλος του κεντρικού συμβουλίου της ΝΕΔΗΚ και της κεντρικής επιτροπής ΔΗΚΟ. 

Το 2000 διορίστηκε διευθυντής του γραφείου του προέδρου του ΔΗΚΟ, Τάσσου Παπαδόπουλου. Το 2002 ανέλαβε συντονιστής του Εκλογικού Επιτελείου του Τάσσου Παπαδόπουλου για τις Προεδρικές Εκλογές 2003. Μετά την εκλογή του Τάσσου Παπαδόπουλου στην προεδρία της Κύπρου, υπηρέτησε ως Ειδικός Σύμβουλος και Διευθυντής του Γραφείου του Προέδρου της Δημοκρατίας με επιπρόσθετα καθήκοντα συντονισμού της υλοποίησης του προεκλογικού προγράμματος και παρακολούθησης του κυβερνητικού έργου (2003-2008). 

Είναι εκλεγμένο μέλος του Εκτελεστικού Γραφείου και της Γραμματείας του ΔΗΚΟ.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με το ΔΗΚΟ για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Χρύσανθος Σαββίδης

Ο **Χρύσανθος Σαββίδης** (Πάφος, 1971) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Πάφου εκλεγμένος με το Δημοκρατικό Κόμμα.

## Βιογραφικά στοιχεία
Ο Χρύσανθος Σαββίδης γεννήθηκε το 1971 στην Πάφο. Απέκτησε πτυχίο στατιστικής από το Οικονομικό Πανεπιστήμιο Αθηνών και μεταπτυχιακό στη στατιστική από το Πανεπιστήμιο του Σέφιλντ.

Την περίοδο 1996-1997 εργάστηκε ως λέκτορας στο Intercollege. Το 1997 ανέλαβε διευθύνων σύμβουλος του Εκπαιδευτικού Κέντρου Σαββίδη. Από το 2000 είναι παράλληλα και λέκτορας στο Πανεπιστήμιο του Λέστερ. Από το 2013 είναι πρόεδρος του Κυπριακού Ινστιτούτου Στατιστικολόγων. 

Είναι νυμφευμένος με την Άντρη Κωνσταντίνου και έχει ένα υιό και μία κόρη.

## Πολιτική διαδρομή

Στα φοιτητικά του χρόνια διετέλεσε βοηθός οργανωτικός γραμματέας της φοιτητικής παράταξης Αναγέννηση Αθήνας και μέλος της Αναγέννησης Μεγάλης Βρετανίας.

Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Πάφου με το ΔΗΚΟ. Επανεξελέγη στις Δημοτικές εκλογές του 2011.

Από το 2014 είναι μέλος του Εκτελεστικού Γραφείου του ΔΗΚΟ και πρόεδρος της Επιτροπής Παιδείας του κόμματος. Από το 2018 είναι μέλος της επαρχιακής επιτροπής ΔΗΚΟ Πάφου.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Πάφου με το ΔΗΚΟ για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Βάλτερ Β΄ του Έχμοντ

Ο **Βάλτερ Β΄**, ολλανδ.: Wouter II heer van Egmond (π. 1283 - 3 Σεπτεμβρίου 1321) από τον Οίκο του Έχμοντ ήταν κύριος του Έχμοντ.

## Βιογραφία
Ήταν ο δεύτερος γιος του Γκέραλντ / Γκέραλντ Β΄ του Έχμοντ, ο οποίος απεβίωσε το 1300, πριν από τον δικό του πατέρα Γουλιέλμο Β΄ κύριο του Έχμοντ. Μητέρα του ήταν η Ελισάβετ του Στρίεν (απεβ. 1297). Ο Βάλτερ Β΄ έγινε κύριος του Έχμοντ, όταν ο μεγαλύτερος αδελφός του Γουλιέλμος Γ΄,απεβίωσε χωρίς απόγονο στις 2 Ιουλίου 1312. Κάτω από τη διακυβέρνησή του, οι σχέσεις τού Οίκου του με το αβαείο του Έχμοντ έγιναν κανονικές  Το 1315 συμμετείχε με 60 άνδρες του σε μία στρατιωτική αποστολή στη Φλάνδρα. 

## Οικογένεια
Πριν από το 1310 νυμφεύτηκε τη Βεατρίκη φαν ντερ Ντόιρτογκε / Ντόορτογκε (  -11 Σεπτεμβρίου 1323) από το Nάαλντβικ.  με την οποία απέκτησε πέντε επιζόντα παιδιά:
* Ιωάννης Α΄ (π.1310 - 1369).
* Βάλτερ, αλλανδ.: Wouter, (γενν. π.1314).
* Ύντα (π.1317 - 1366).
* Σοφία (π.1319).
* Γκέραλντ / Γκέριτ (  -  )

## Βιβλιογραφικές αναφορές


Κατηγορία:Οίκος του Έχμοντ
Ιωάννης Α΄ του Έχμοντ

Ο **Ιωάννης A΄**, ολλανδ.: Jan I heer van Egmond (πριν το 1310 - 28 Δεκεμβρίου 1369)  από τον Οίκο του Έχμοντ ήταν κύριος του Έχμοντ, κύριος του Έισελστεϊν, βάιλος of Kέεμερλαντ (1353-1354) και κυβερνήτης (ολλανδ.: stadhouder) της Ολλανδίας.

## Βιογραφία
Ήταν γιος του Βάλτερ Β΄ κυρίου του Έχμοντ και της Bεατρίκης του Ντόορτογκε. Αναφέρεται για πρώτη φορά το 1328, όταν πολεμούσε στη μάχη του Κάσσελ και συνόδευε τον Γουλιέλμο Γ¨ κόμη της Ολλανδίας στη Φλάνδρα, για να βοηθήσει τον κόμη της Φλάνδρας να καταστείλει μία εξέγερση στην Μπρυζ και τη γύρω περιοχή.

Το 1343 ήταν μέλος μίας ομάδας δικαστικών επιμελητών, που διαχειρίζοντο την Ολλανδία, ενώ ο κόμη της ταξίδευε. Το 1344 του δόθηκε το φέουδο του κάστρου Νιούβεντοορν. Συμμετείχε στην τρίτη σταυροφορία του Γουλιέλμου Δ΄ κόμη της Ολλανδίας στην Πρωσία και στην πολιορκία της Ουτρέχτης το 1345, αλλά όχι στην καταστροφική μάχη των Βαρμς αργότερα εκείνο το έτος.

Τα επόμενα χρόνια έπαιξε σημαντικό ρόλο στην πολιτική της Ολλανδίας. Το 1350 είναι ένας από τους υπογράφοντες τη συνθήκη Κοντ, που ξεκίνησε τους πολέμους του Χουκ και του Κοντ. Πολέμησε στη μάχη του Νάαρντεν το 1350 και στη μάχη του Ζβάρτεβααλ το 1351. Στη συνέχεια στάλθηκε στην Αγγλία, για να μεσολαβήσει στη διαμάχη μεταξύ της Μαργαρίτας Α΄ κόμισσας της Ολλανδίας και του γιου της Γουλιέλμου Ε΄ κόμη της Ολλανδίας, ωστόσο ήταν ανεπιτυχής.

Αφού επέστρεψε στην Ολλανδία, ξεκίνησε μία εκστρατεία εναντίον των πολιτών του Μπούνσοτεν το 1355. Τον χειμώνα του 1356 πολιόρκησε το κάστρο του Νύεβελτ, με εντολή του κόμη και το πήρε μετά από πολιορκία επτά εβδομάδων. Το 1356 ο Γουλιέλμος Ε΄ τον διόρισε κυβερνήτη της περιοχής επάνω από τον Mεύση, από κοινού με τον αδελφό του Γκέρυ. Το 1358 ο Γουιέλμος Ε΄ κηρύχθηκε τρελός από τον αδελφό του Aλβέρτο Α΄. Ο Ιωάννης Α΄ ήταν μέλος του δημοτικού συμβουλίου. Το 1359 έγινε ένας από τους ηγέτες του Κοντ που υπέγραψε συμφιλίωση με την πόλη του Ντελφτ.

Το 1363 απεβίωσε ο πεθερός του Άρνολντ κύριος του Έισελστεϊν και ο Ιωάννης Α΄ κληρονόμησε την κυριότητα αυτή.

Απεβίωσε το 1369 και τάφηκε στην εκκλησία του Έισελστεϊν.

## Οικογένεια
Νυμφεύτηκε την Γκουίντα, κόρη του κυρίου του Έισελστεϊν και απέκτησε τα ακόλουθα παιδιά:
* Άρνολντ Α΄ (π.1337 - 1409), διάδοχός του.
* Γκέρυ.
* Άλμπερτ, μέλος του Συλλόγου του καθεδρικού στην Ουτρέχτη.
* Bεατρίκη παντρεύτηκε τον Γκίσμπερτ του Φιάνεν.
* Μπάρτε.
* Μαρία (απεβ. π.1384), παντρεύτηκε τον Φίλιππο Δ΄ του Βάσεναερ.
* Η Αικατερίνη, παντρεύτηκε τον Βαρθολομαίο του Ρέπχορστ.
* Αντωνία, ηγουμένη στο 'ς-Χέρτογκενμπος.
* Ελισάβετ.
* Γκρέτα.

## Bιβλιογραφικές αναφορές
* Johannes a Leydis :  , γραμμένο μεταξύ 1477 και 1484
* Willem Procurator, *Kroniek*, μετάφραση από τους M. Gumbert-Hepp και JP Gumbert (ed. ), Uitgeverij Verloren, Hilversum, 2001

## Υποσημειώσεις


Κατηγορία:Οίκος του Έχμοντ
Μιχάλης Γιακουμή

Ο **Μιχάλης Γιακουμή** (Λάρνακα,  12 Φεβρουαρίου 1986) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Αμμοχώστου εκλεγμένος με τη ΔΗΠΑ.

## Βιογραφικά στοιχεία
Ο Μιχάλης Γιακουμή γεννήθηκε στην Λάρνακα το 1986. Απέκτησε πτυχίο οικονομικών από το Πανεπιστήμιο του Σάρρεϋ. Συνέχισε με μεταπτυχιακές σπουδές στην ευρωπαϊκή πολιτική στο ίδιο πανεπιστήμιο. Επιπρόσθετα, απέκτησε μεταπτυχιακό στη διοίκηση επιχειρήσεων από το Cyprus Institute of Marketing.

Αρχικά εργάστηκε ως κοινοβουλευτικός συνεργάτης του βουλευτή Γεώργιου Προκοπίου. Ακολούθως, εργάστηκε στην HALLIBURTON και στον Διεθνή Οργανισμό OPITO ως ελεγκτής εγκρίσεων. Επιπρόσθετα, διετέλεσε σύμβουλος του υπουργού Γιώργου Λακκοτρύπη, της υπουργού Βασιλικής Αναστασιάδου και του Επιτρόπου Προεδρίας Φώτη Φωτίου. Ακόμη, είναι ιδρυτής της εταιρείας MediaRealtors.

## Πολιτική διαδρομή
Διετέλεσε πρόεδρος της Εθνικής Φοιτητικής Ένωσης Κυπρίων (ΕΦΕΚ) Ηνωμένου Βασιλείου. Επιπλέον, διετέλεσε γραμματέας οικονομικών και γραμματέας διεθνών σχέσεων του Συμβουλίου Νεολαίας Κύπρου. Επιπρόσθετα, διετέλεσε πρόεδρος της Νεολαίας του ΔΗΚΟ (ΝΕΔΗΚ).

Στις Δημοτικές εκλογές του 2016 εκλέχθηκε δημοτικός σύμβουλος στον Δήμο Λάρνακας με το ΔΗΚΟ. Το 2018 διαγράφηκε από το ΔΗΚΟ. Τον Απρίλιο του ίδιου έτους ήταν ένα από τα ιδρυτικά μέλη της ΔΗΠΑ. Είναι μέλος της Εκτελεστικής Επιτροπής Συνεργασίας Δημοκρατικών Δυνάμεων.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Αμμοχώστου με τη  ΔΗΠΑ για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τη Δημοκρατική Παράταξη (Κύπρος)
Κατηγορία:Βουλευτές Αμμοχώστου
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Dua Lipa (άλμπουμ)

Το **Dua Lipa** είναι το ομώνυμο πρώτο άλμπουμ της Ντούα Λίπα, το οποίο κυκλοφόρησε στις 2 Ιουνίου 2017 από την Warner Bros. Records. Αφού ολοκλήρωσε το σχολείο το 2013, η Λίπα έκανε ένα διάλειμμα για να βρει μάνατζερ και να ξεκινήσει την καριέρα της. Υπέγραψε με τον Μπεν Μώσον της Tap Management και άρχισε την παραγωγή του άλμπουμ, υπογράφοντας συμβόλαιο με την Warner Bros. Records το 2014. Εργάστηκε στο άλμπουμ μέχρι το 2017, με την βοήθεια πολλών παραγωγών, όπως οι Ίαν Κερκπάτρικ, Στίβεν Κοζμένιουκ και TMS. Το άλμπουμ περιέχει κυρίως ντανς-ποπ και νταρκ ποπ ως κύρια είδη μουσικής, με στοιχεία ακουστικής ριθμ εν μπλουζ, ηλεκτροφάνκ, σινθπόπ και τρόπικαλ χάουζ.

Το άλμπουμ ήταν επιτυχημένο, φτάνοντας στην 3η θέση του βρετανικού τσαρτ των άλμπουμ και την 27η θέση στο αμερικανικό Billboard 200. Το άλμπουμ μπήκε στη δεκάδα σε τσαρτ 13 χωρών, με αρκετούς επαίνους για την φωνή της Λίπα και θετική κάλυψη από τον τύπο. Προτάθηκε για το τίτλο του βρετανικού άλμπουμ της Χρονιάς στα βραβεία Μπριτ το 2018, ενώ το άλμπουμ κέρδισε το βραβείο Γκράμι του καλύτερου νεοεμφανιζόμενου καλλιτέχνη στα 61α βραβεία Γκράμι. 

Κατηγορία:Άλμπουμ του 2017
Ίνγκα και Ανούς Αρσακιάν

Η **Ίνγκα και Ανούς Αρσακιάν** (αρμενικά: *Ինգա և Անուշ Արշակյաններ/Inga yev Anush Arshakyan*) είναι Αρμένισες αδελφές και ντουέτο folk.

Η **Ανούς** γεννήθηκε στις 24 Δεκεμβρίου 1980 στο Γερεβάν. Αποφοίτησε από τη μουσική σχολή S. Aslamazyan και το μουσικό κολέγιο A. Babajanyan. Το 1999, έκανε το ντεμπούτο της ως σολίστ μαζί με τη Φιλαρμονική Ορχήστρα της Αρμενίας και τη Χορωδία. Από το 2001 έως το 2005, σπούδασε στο Κρατικό Ωδείο του Γερεβάν και αποφοίτησε στη τζαζ-φωνητική.

Η αδελφή της **Ίνγκα** γεννήθηκε στις 18 Μαρτίου 1982 στο Γερεβάν. Αποφοίτησε επίσης από τη μουσική σχολή S. Aslamazyan και το μουσικό κολέγιο A. Babajanyan. Το 1998, η Ίνγκα μαζί με την αδερφή της, περιόδευσαν στις αρμενικές επαρχίες. Το 2002 αποφοίτησε με πτυχίο στα έγχορδα και ακολούθησε την αδερφή της στο Yerevan State Conservatory, αποφοιτώντας το 2005.

Εκπροσώπησαν τη Αρμενία στον Διαγωνισμό Τραγουδιού Eurovision του 2009 στη Μόσχα, με το τραγούδι "Jan Jan", τερματίζοντας στην 10η θέση στον τελικό.

## Παραπομπές


## Εξωτερικοί σύνδεσμοι
* 

Κατηγορία:Αρμένισσες τραγουδίστριες
Κατηγορία:Μουσικά ντουέτα αδελφών
Κατηγορία:Μουσικά ντουέτα
Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Χέραρντ φαν Κάουλ

μικρογραφία|250x250εσ| ''Ο Quintus Sertorius και η ουρά του αλόγου'', αλληγορία καλής διακυβέρνησης, Δημαρχείο Χόρινχεμ, 1638
[μικρογραφία|250x250εσ| ''Musicerend gezelschap'' ("Μουσική συντροφιά"), Rijksmuseum [Τβέντε, 1651]]
Ο **Χέραρντ φαν Κάουλ** (Gerard van Kuijl ή Kuijll (1604, Χόρινχεμ &#x2013; 1673, Χόρινχεμ), ήταν ζωγράφος της ολλανδικής Χρυσής Εποχής. Είναι γνωστός για τους πίνακες με θρησκευτικά θέματα και τις ρωπογραφίες του σε ύφος του Καραβάτζο . 

## Βιογραφία
Ο φαν Κάουλ γεννήθηκε στις 30 Ιανουαρίου 1604 από τους Φρανκ φαν Κάουλ (Frank van Kuijll) και Γιοχάννα φαν Μπλόκλαντ (Johanna van Blockland).   Στην *Teutsche Academie* (1675), ο Γιοάχιμ φον Σάντραρτ τον αποκαλεί, εσφαλμένα, "Gerard van Krick", και για αιώνες ο φαν Κάουλ συγχεόταν με κάποιον πολίτη από την Χάουντα που ονομαζόταν Χάισμπερτ φαν ντερ Κάουλ (Gijsbert van der Kuijl), ο οποίος αναφέρεται από τον Άρνολντ Χαουμπράκεν.   Σύμφωνα με τον Χαουμπράκεν, ο Χάισμπερτ φαν ντερ Κάουλ ήταν ο σύντροφος στα ταξίδια του ζωγράφου της Χάουντα Ερτ φαν Βες (Aert van Waes), ο οποίος πέρασε 11 χρόνια μαζί του στην Ιταλία και στη συνέχεια επέστρεψε χωρίς αυτόν για να πεθάνει στη Χάουντα το 1649, ενώ ο Χάισμπερτ πέρασε συνολικά 20 χρόνια στην Ιταλία και, αφού επέστρεψε στον Βορρά έζησε επί μακρόν και πέθανε στη Χάουντα το 1673. 

Αντίθετα, ο Χέραρντ φαν Κάουλ ήταν μαθητής του Χέρριτ φαν Χόντχορστ το 1625 στην Ουτρέχτη και δεν έζησε ποτέ στη Χάουντα. Πιθανότατα έφυγε για την Ιταλία το 1627 ή το 1628, ενώ το 1627 συνέταξε μια διαθήκη, ίσως ως προετοιμασία για το ταξίδι. Προσχώρησε στους Bentvueghels με το ψευδώνυμο *Stijgbeugel* (αναβολέας). Στην Ιταλία ήταν μαθητής του συναδέλφου του στους  Bentvueghels Ζαν Ντυκάν (Jean Ducamps), με τον οποίο έζησε από το 1629 έως το 1631 στη Ρώμη στη *Via Margutta* .  Η τελευταία απόδειξη της παρουσίας του εκεί ήταν τον Ιούλιο του 1631. Την επόμενη χρονιά, ο φαν Κάουλ είχε εγκατασταθεί ξανά στο Χόρινχεμ, καθώς το 1632 έγινε μέλος του *Broederschap der Romeinen binnen Gorinchem* («Αδελφότητα των Ρωμαίων στο Χόρινχεμ») και εκείνη την εποχή νυμφεύτηκε τη Μαργκαρέτα Ντιράουτ (Margaretha Dierout) εκεί.   Το 1641 έζησε στην Ουτρέχτη, αλλά το 1648 ή ενωρίτερα επέστρεψε στην πατρίδα του, όπου πέθανε σε ηλικία 69 ετών και η ταφή του πραγματοποιήθηκε στις 6 Μαρτίου 1673.

## Δείτε επίσης
* Κατάλογος Ολλανδών ζωγράφων
* Bentvueghels

## Παραπομπές


## Εξωτερικές συνδέσεις
* [Ο Gerard van Kuijl](http://www.artnet.com/artists/gysbert-(gerard)-van-der-kuil/past-auction-results) στο Artnet

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Γουλιέλμος Β΄ του Έχμοντ

Ο **Γουλιέλμος Β΄**, ολλανδ.: Willem II heer van Egmont (π. 1230 - 30 Μαρτίου 1304) από τον Οίκο του Έχμοντ ήταν κύριος του Έχμοντ.

## Βιογραφία
Ήταν γιος του Γκέραρντ κυρίου του Έχμοντ και μίας άγνωστης μητέρας, πιθανώς της Βεατρίκης κόρης του Βάλτερ (ολλανδ.: Wouter) του Χάρλεμ, ή της Mαμπίλια. Έγινε κύριος του Έχμοντ μετά το τέλος τού πατέρα του γύρω στα Χριστούγεννα του 1242. Επειδή ήταν ακόμη ανήλικος, κηδεμονεύτηκε από έναν επίτροπο, τον 2ο εξάδελφό του Βάλτερ/Wouter το *Stoutkind* (Άτακτο παιδί) φαν Έχμοντ έως το 1248.

Το 1258 μετέφερε την κυριότητα (ambachtsheerlijkheden) των Σπάνμπεκ, Ούντεντροπ, Ούντκαρσπελ και Βάντεβεϊ στον Φλόρις Ε΄ κόμη της Ολλανδίας. Σε αντάλλαγμα του δόθηκε το φέουδο του Βάρμχουιτσεν. Αγόρασε κάποια περιοχή στα βόρεια του Έχμοντ, κοντά στο Χούισντουινεν και το Μπέρχεν και άρχισε να αναπτύσσει αυτή την περιοχή τα επόμενα χρόνια.

Ο Γουλιέλμος συμμετείχε σε μία εκστρατεία κατά της Φρίσλαντ το 1282 και ανταμείφθηκε με φόρο 10% από την κυριότητα (heerlijkheid) του Χέμερτ. Ο Ιωάννης Α΄ κόμης της Ολλανδίας τον προσκάλεσε στο γάμο του με την Eλισάβετ του Ρούντλαν το 1297. Αργότερα μέσα στο έτος απεβίωσε η σύζυγος του Γουλιέμου, και ο μόνος γιος του Γκέραρντ απεβίωσε το 1300. Έτσι μετά το τέλος του το 1304 τον διαδέχθηκε ο εγγονός του Γουλιέλμος Γ΄.

## Οικογένεια
Ο Γουλιέλμος ήταν νυμφευμένος με την Άντα. Είχαν τουλάχιστον δύο παιδιά:
* Γκέραρντ (π.1260 – 1300), παντρεύτηκε την Ελισάβετ φαν Στίεν. Μεταξύ των απογόνων τους ήταν:
** Γουλιέλμος Γ΄ (1281 - 1312), κύριος του Έχμοντ.
** Βάλτερ Β΄ (1283 - 1321), κύριος του Έχμοντ.
* Χαλεβίνα (γενν. π.1285), παντρεύτηκε τον Ερρίκο του Κούικ, μπουργκράβο του Λάιντεν.

## Δείτε επίσης
* Κατάλογος κυρίων και κομήτων του Έχμοντ

## Βιβλιογραφικές αναφορές
* Willem II van Egmond στο www.slotkapel-egmond.nl
* Heren van Egmond, με αναφορές σε πρωτογενείς πηγές
* Johannes a Leydis :  , γραμμένο μεταξύ 1477 και 1484
* Willem Procurator: *Chronicle*, μετάφραση από τους M. Gumbert-Hepp και JP Gumbert (ed. ), Uitgeverij Verloren, Hilversum, 2001

## Παραπομπές


Κατηγορία:Οίκος του Έχμοντ
Γαλανιανά Αντικυθήρων

Τα **Γαλανιανά** είναι οικισμός της Περιφερειακής Ενότητας Νήσων, στην Περιφέρεια Αττικής. Διοικητικά ανήκουν στην Κοινότητα Αντικυθήρων, της Δημοτικής Ενότητας Αντικυθήρων και υπάγονται στο Δήμο Κυθήρων.

## Γεωγραφικές πληροφορίες
Τα **Γαλανιανά Αντικυθήρων** είναι κτισμένα σε υψόμετρο 175 μέτρων και έχουν πληθυσμό 17 κατοίκων, σύμφωνα με την Απογραφή του 2011.

## Εξωτερικοί σύνδεσμοι

* Δήμος Κυθήρων (ιστοσελίδα)
* Διοικητικές μεταβολές οικισμού Γαλανιανά (Ε.Ε.Τ.Α.Α.)
*Αντικύθηρα (kithera.gr)

## Παραπομπές



## Χάρτης


Κατηγορία:Δήμος Κυθήρων
Κατηγορία:Αντικύθηρα
Αλέκος Τρυφωνίδης

Ο **Αλέκος Τρυφωνίδης** (Σιναόρος Λευκωσίας, 21 Ιουλίου 1968) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λευκωσίας εκλεγμένος με τη ΔΗΠΑ.

## Βιογραφικά στοιχεία
Ο Αλέκος Τρυφωνίδης γεννήθηκε στο Σιναόρος το 1968. Σπούδασε ηλεκτρολόγος Τεχνικός  στο Ανώτερο Τεχνολογικό Ινστιτούτο (ΑΤΙ). ΤΟ 1993 ξεκίνησε να εργάζεται στην ΑΤΗΚ ως Τεχνικός. 

Έχει 2 κόρες.

## Πολιτική διαδρομή
Διετέλεσε οργανωτικός και πρόεδρος της Επαρχιακής Επιτροπής ΔΗΚΟ Λευκωσίας. Επιπλέον, διετέλεσε αντιπρόεδρος του ΔΗΚΟ. Τον Ιούλιο του 2020 αποχώρησε από το ΔΗΚΟ. Μαζί με άλλους αποχωρήσαντες συνίδρυσε την Πολιτική Πλατφόρμα Συνεργασία Δημοκρατικών Δυνάμεων.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με τη  ΔΗΠΑ για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τη Δημοκρατική Παράταξη (Κύπρος)
Κατηγορία:Βουλευτές Λευκωσίας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Πίτερ Μυλίερ ο νεότερος

δεξιά|μικρογραφία| Πλοίο ναυαγεί σε καταιγίδα σε βραχώδη ακτή
Ο **Πίτερ Μυλίερ ο νεότερος** (Pieter Mulier II ή Cavalier Pietro Tempesta, 1637 &#x2013; 29 Ιουνίου 1701) ήταν Ολλανδός ζωγράφος της ολλανδικής Χρυσής Εποχής που δραστηριοποιήθηκε στην Ιταλία.

## Βιογραφία
Ο Μυλίερ  γεννήθηκε στο Χάαρλεμ . Έμαθε να ζωγραφίζει από τον πατέρα του, Πίτερ Μυλίερ τον πρεσβύτερο και ταξίδεψε στην Ιταλία, εργαζόμενος στη Ρώμη (1656–1670), τη Γένοβα (1670–1684) και τη βόρεια Ιταλία μέχρι τον θάνατό του στο Μιλάνο. Μεταξύ των μαθητών του ήταν ο Κάρλο Αντόνιο Ταβέλλα (Carlo Antonio Tavella) και ο Πιέτρο Τσινιαρόλι (Pietro Cignaroli, ενεργός το 1716 στο Μιλάνο). Είναι γνωστός για τα ιταλικά τοπία σε ύφος του Τόμας Βάικ (Thomas Wijck) . 

## Στην Ιταλία
[δεξιά|μικρογραφία| ''Ιταλικό τοπίο με καταιγίδα'', [Εθνικό Μουσείο της Βαρσοβίας|Εθνικό Μουσείο, Βαρσοβία]]
Σύμφωνα με τον Άρνολντ Χαουμπράκεν , ο *Tempeest* , όπως τον ονομάζει, ήταν γιος του Πίτερ ντε Μολάιν και όχι του Πίτερ Μυλίερ .  Μπορούσε να ζωγραφίσει αρκετά καλά, αλλά μετανάστευσε στη Ρώμη σε νεαρή ηλικία και έγινε μέλος των Bentvueghels με το ψευδώνυμο *Tempeest* .  Θεωρήθηκε ότι ήταν 50 ετών από τον Ισαάκ ντε Μουσεερόν (Isaac de Moucheron) όταν βρισκόταν στη Ρώμη (ψευδώνυμο *Ordenantie* ) το 1697. Ειδικεύτηκε στις *wilde zwynenjagten* (σκηνές κυνηγιού), με το ύφος του Φρανς Σνάιντερς. Στη Γένοβα φυλακίστηκε για 16 χρόνια επειδή σκότωσε τη γυναίκα του. Τον επισκέφθηκε στη φυλακή ο Γιαν Φίσσερ (Jan Visser), ζωγράφος από τους Bentvueghels γνωστός ως *Slempop* . Όταν οι Γάλλοι βομβάρδισαν την πόλη το 1684, ελευθερώθηκε και διέφυγε στην Πάρμα, όπου έζησε μέχρι τα γηρατειά του, ζωγραφίζοντας με *δύο ματογυάλια, το ένα μπροστά στο άλλο*.

## Δείτε επίσης
* Κατάλογος Ολλανδών ζωγράφων
* Bentvueghels

## Παραπομπές


## Εξωτερικοί σύνδεσμοι

* Pieter Mulier στο Artnet

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Άρνολντ Α΄ του Έχμοντ

Ο **Άρνολντ Α΄** ολλανδ.: Arnoud/Arend/Arent heer van Egmond (π. 1337 - 9 Απριλίου 1409) από τον Οίκο του Έχμοντ ήταν κύριος του Έχμοντ και του Έισελστεϊν.

## Βιογραφία
Ήταν γιος του Ιωάννη Α΄ κυρίου του Έχμοντ και της Γκουίντα του Έισελστεϊν. Από το 1372 ήταν μέλος του υπουργικού συμβουλίου του Aλβέρτου κόμη της Ολλανδίας. Το 1394 ίδρυσε ένα μοναστήρι Κιστερκιανών έξω από τα τείχη του Έισελστεϊν. Στο Έχμοντ ααν ντεν Χεφ ανακαίνισε το παρεκκλήσιο στο προγονικό κάστρο, περιέβαλε το κάστρο με τάφρο και έσκαψε ένα κανάλι, για να το συνδέσει με το Άλκμααρ.  Το 1396 συμμετείχε στη στρατιωτική εκστρατεία στη Δυτική Φρίσλαντ. Στο 1398 είχε λάβε τις κυριότητες του Άμελαντ και Ντε Μπιλτ. Ήταν διοικητής των ολλανδικών στρατευμάτων, που ήταν επιφορτισμένοι με τη σταθεροποίηση της Φρισίας. Υπήρξε μία διαμάχη με τον Γουλιέλμο ΣΤ΄ κόμη της Ολλανδίας, επειδή ο Άρνολντ Α΄ υποστήριξε την πλευρά του Γκοντ στους πολέμους του Χουκ και του Κοντ. Ο Άρνολντ Α΄ απεβίωσε σε ηλικία 72 ετών και τάφηκε στο μοναστήρι του Έισελστεϊν.

## Οικογένεια
Νυμφεύτηκε τη Γιολάντε του Λάινινγκεν (απεβ. 24, Απριλίου 1434), κόρη του Φρειδερίκου Ζ΄ του Λάινινγκεν-Ντάγκσμπουργκ και της Γιολάντε του Γκούλικ). Είχαν δύο επιζώντες γιους:
* Ιωάννης Β΄ (π.1385 – 1451), κύριος του Έχμοντ και του Έισελστεϊν.
* Γουλιέλμος (π.1387 – 1451).

## Βιβλιογραφικές αναφορές
* Melis Stoke, *Hollandsche cronyk*
* Johannes a Leydis,  , γραμμένο μεταξύ 1477 και 1484, μεταφρασμένο από τον Κορνέλη van Herk
* Willem Procurator, *Kroniek*, Uitgeverij Verloren, Hilversum, 2001

## Παραπομπές σε πηγές


Κατηγορία:Οίκος του Έχμοντ
Οίκος του Έχμοντ

Ο **Οίκος του Έχμοντ**, Ολλανδ.: Huis van Egmond ή Egmont πήρε το όνομά του από την ολλανδική πόλη Έχμοντ, στην επαρχία της βόρειας Ολλανδίας και έπαιξε σημαντικό ρόλο στις Κάτω Χώρες κατά τη διάρκεια του Μεσαίωνα.

## Ιστορία
Ήταν μία από τις κύριες ευγενείς οικογένειες της κομητείας της Ολλανδίας κατά τη διάρκεια του Μεσαίωνα.  Ο Οίκος, που λεγόταν ότι τα μέλη του είναι απόγονοι των βασιλέων του Φρίσλαντ και των πρώτων κομήτων της μελλοντικής Ολλανδίας, διατήρησε κάποια εξουσία λόγω της κληρονομικής του θέσης ως *[[Voogd]]* (επιτρόπου) του ισχυρού αβαείου του Έχμοντ στη βόρεια Ολλανδία. Έκτισαν την κατοικία τους στο Έχμοντ ααν ντεν Χόεφ και έγιναν κύριοι του Έχμοντ. Χάρη σε αρκετούς συνετούς γάμους, μπόρεσαν να προσθέσουν τη στρατηγικά σημαντική κυριότητα του Ίσελσατϊν  και την ημι-κυρίαρχη περιοχή των κυρίων του Άρκελ .

Η οικογένεια έγινε ακόμη πιο επιφανής κατά την περίοδο της κυριαρχίας της Βουργουνδίας και των Αψβούργων στην Ολλανδία. Στα τέλη του 15ου αι. τα μέλη του κύριου κλάδου έγιναν δούκες του Χέλρε, ενώ ο πλάγιος κλάδος χωρίστηκε στους κόμητες του Έχμοντ (αναβιβάστηκαν σε πρίγκιπες του Γκάβερε το 1553) και στους κόμητες του Μπούρεν και Λέερνταμ.  Οι κύριοι κλάδοι της οικογένειας μετακόμισαν τον 16ο και 17ο αι., αλλά κλάδοι νόθων (όπως αυτά των Βαυαρών κομήτων του Χέλρε-Έχμοντ ) αναπτύχθηκαν τον 20ο αι.

Η εκτέλεση του Λάμοραλ κόμη του Έχμοντ το 1568 πυροδότησε την Ολλανδική Επανάσταση, που τελικά οδήγησε στην ανεξαρτησία των Κάτω Χωρών, ενώ η Άννα φαν Έχμοντ-Μπούρεν, γνωστή ως Άννα φαν Μπούρεν  στις Κάτω Χώρες, ήταν η πρώτη σύζυγος του Γουλιέλμου Α΄ πρίγκιπα της Οράγγης, ηγέτη αυτής της εθνικής εξέγερσης. Ωστόσο το 1573 καταστράφηκαν το αβαείο Έχμοντ και το κάστρο Έχμοντ κατόπιν εντολής του Γουλιέλμου Α΄.

Αν και το όνομα της οικογένειας δεν μπορεί να μεταφερθεί, υπάρχουν άμεσοι απόγονοι της οικογένειας, επομένως, δεν έχει εξαλειφθεί.

## Οικόσημο
Θυρεός: Επί χρυσού πεδίου, επτά ερυθρά γαλόνια (chevrons). Το οικόσημο του Έχμοντ απεικονίζεται στο μεσαιωνικό έργο Εραλδική του Χέλρε (folio 83v) 

## Παρατήρηση
Η ιρλανδική οικογένεια Πέρσεβαλ, η οποία ισχυρίζεται εσφαλμένα ότι κατάγεται από τον Οίκο του Έχμοντ, έγινε δεκτή στους ιρλανδούς ευγενείς ως κόμητες του Έχμοντ το 1722. 

## Γενεαλογία του Οίκου του Έχμοντ

## Δείτε επίσης
* Κατάλογος κυρίων και κομήτων του Έχμοντ
* βαρονία του Έισελστεϊν
* δουκάτο του Χέλρε
* κομητεία του Ζούτφεν
* κομητεία του Μπούρεν και Λέερνταμ
* ελεύθερη και υψηλή κυριότητα των Πούρμερεντ, Πούρμερλαντ και Ίλπενταμ
* πριγκιπάτο του Γκάβερε
* σύμφωνο των Έχμοντ
* ανάκτορο του Έχμοντ

## Σημειώσεις


## Βιβλιογραφικές αναφορές
* 
* 
* 
* 


Κατηγορία:Ολλανδικές ευγενείς οικογένειες
Νόμος Κατσέλη

Στην ελληνική δημοσιογραφία, ως **Νόμος Κατσέλη**, καλείται ο νόμος 3869/2010 ΦΕΚ A 130/2010 του ελληνικού κράτους, της τότε υπουργού Οικονομίας, Ανταγωνιστικότητας και Ναυτιλίας, Λούκα Κατσέλη. Εστιάζει κυρίως στη ρύθμιση οφειλών υπερχρεωμένων φυσικών προσώπων προς ιδιώτες και δημόσιο, ενώ σε συγκεκριμένες περιπτώσεις προβλέπει την προστασία της πρώτης κατοικίας. Ο νόμος ετέθη σε εφαρμογή από τον Αύγουστο του 2010. Ωστόσο, από τη 1 Ιουνίου 2021 αντικαταστάθηκε εξ ολοκλήρου από τον νόμο 4738/2020, γνωστός και ως *Πτωχευτικός νόμος*.

## Παραπομπές


Κατηγορία:Ελληνικοί Νόμοι
Φούσκαρη Αρκαδίας

Η **Φούσκαρη** είναι ημιορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφία - Ιστορία
Η Φούσκαρη βρίσκεται προς τα δυτικά όρια με την Περιφερειακή Ενότητα Ηλείας σε υψόμετρο 444 μέτρα

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Ιωάννης Β΄ του Έχμοντ

Ο **Ιωάννης Β΄**, ολλανδ.: John II heer van Egmond (π. 1385 – 4 Ιανουαρίου 1451) από τον Οίκο του Έχμοντ ήταν κύριος του Έχμοντ.

## Βιογραφία
Ήταν γιος του Άρνολντ Α΄ κυρίου του Έχμοντ (απεβ. 9 Απριλίου 1409, γιος του Ιωάννη Α΄ κυρίου του Έχμοντ και της Γκουίντα του Άρμσταλ) και της Γιολάντε του Λάινινγκεν (απεβ. 24 Απριλίου 1434, κόρης του Φρειδερίκου Η΄ του Λάινινγκεν και της Γιολάντε του Γύλιχ). 

## Οικογένεια
Στις 23 Ιουνίου 1409 ο Ιωάννης Β΄ νυμφεύτηκε τη Μαρία, κόρη του Ιωάννη Ε΄ κυρίου του Άρκελ και απέκτησε τέκνα:
* Άρνολντ 1410-1473, δούκας του Χέλρε.
* Γουλιέλμος Δ΄ 1412-1483, κόμης του Έχμοντ.

## Βιβλιογραφικές αναφορές
* rootsweb Πρόσβαση στις 28 Νοεμβρίου 2008
* http://www.thepeerage.com/p469.htm#i4689

## Παραπομπές


Κατηγορία:Οίκος του Έχμοντ
Βιλαίν Β΄ ντ'Ωλναί

Ο **Βιλαίν Β΄ ντ'Ωλναί** ( Γαλλικά : *Villain II d'Aulnay / d'Aunoy* ) ήταν ο τέταρτος βαρώνος της Αρκαδίας, ενός φέουδου του Πριγκιπάτου της Αχαΐας . 

## Βιογραφία
Ήταν ο γιος του Γοδεφρείδου του Ωλναί βαρόνου της Αρκαδίας. 

## Οικογένεια
Παντρεύτηκε την Έλενα ντε Μπρυγέρ (Helena de Briel), κόρη του Γοδεφρείδου ντε Μπρυγέρ (του νεότερου) και της Μαργαρίτας ντε Κορ, και απέκτησαν δύο παιδιά: 

* Τον Εράρ, διάδοχο του πατέρα του στη Βαρονία της Αρκαδίας.
* Την Αγνή, η οποία παντρεύτηκε με τον Στέφανο Λε Μωρ, άρχοντα του Saint-Sauveur.

## Αναφορές

## Πηγές
* 

Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι του 13ου αιώνα
Κατηγορία:Σελίδες με μη επιθεωρημένες μεταφράσεις
Άρνολντ του Χέλρε

Ο **Άρνολντ ΙΙ**, ολλανδ.: Arnold hertog van Gerle (Guelders), graaf van Zutphen (14 Ιουλίου 1410 - 23 Φεβρουαρίου 1473) από τον Οίκο του Έχμοντ ήταν δούκας του Χέλρε και κόμης του Ζούτφεν.

## Βιογραφία
Γεννήθηκε στο Έχμοντ-Μπίνεν στηβόρεια Ολλανδία, ως γιος του Ιωάννη Β΄ κυρίου του Έχμοντ και της Mαρίας του Άρκελ, κόρης του Ιωάννη Ε΄ κυρίου του Άρκελ.

Στις 11 Ιουλίου 1423 ο Άρνολντ, ακόμη αγόρι, διαδέχτηκε τον μεγάλο θείο του Ράιναλντ Δ΄ δούκα του Χέλρε & Γύλιχ. Ο Άρνολντ ήταν εγγονός της αδελφής του Ράιναλντ, Ιωάννας. Παρόλο που ο  Σιγισμούνδος της Γερμανίας είχε περιβάλει τον δούκα του Μπεργκ με το δουκάτο του Γκλέντερς, ο Άρνολντ διατήρησε την εμπιστοσύνη της Συνέλευσης των ευγενών, διευρύνοντας τα προνόμιά τους και απολάμβανε την υποστήριξη του Φίλιππου δούκα της Βουργουνδίας. Ο Άρνολντ μνηστεύθηκε, και στη συνέχεια ενώθηκε σε γάμο, με την Αικατερίνη της Κλέβης, ανιψιά του Φιλίππου. Στη συνέχεια εντούτοις, ο Άρνολντ διαφώνησε με τον σύμμαχό του ως προς τη διαδοχή στην επισκοπή της Ουτρέχτης, όπου ο Φίλιππος είχε ενωθεί με τις τέσσερις μεγαλύτερες πόλεις του Χέλρε , στην επιτυχή προσπάθεια του γιου του Άρνολντ, Αδόλφου, να αντικαταστήσει στην εξουσία τον πατέρα του. Ο Άρνολντ εγκατέλειψε τη διεκδίκησή του για το Γύλιχ μόνο μετά την ήττα του το 1444 από τον Γκέρχαρντ Ζ΄ δούκα του Γύλιχ-Μπεργκ. 

Το 1467 ο Κάρολος ο *Τολμηρός* έγινε δούκας της Βουργουνδίας και πρότεινε συμβιβασμό στον Αδόλφο. Όταν ο Αδόφλος τον απέρριψε, ρίχτηκε στη φυλακή. Ο Άρνολντ, εναντίον της θέλησης των πόλεων και των νόμων της χώρας, δέσμευσε τον δουκάτο του στον Κάρολο για 300.000 φλωρίνια του Ρήνου (1471).  Μετά το τέλος του Άρνολντ δύο χρόνια αργότερα στο Γκράβε, ο Κάρολος κατέλαβε το δουκάτο, ξεκινώντας μία σειρά από πολέμους, που θα διαρκούσαν περισσότερο από 70 χρόνια.

## Οικογένεια και παιδιά
Ο Άρνολντ νυμφεύτηκε στην Κλέβη στις 26 Ιανουαρίου 1430 με την Αικατερίνη των Λα Μαρκ (1417-1479),  κόρη του Αδόλφου Δ΄ δούκα της Κλέβης. Τα παιδιά τους ήταν:
* Mαρία  (π. 1431 - 1463), παντρεύτηκε στις 3 Ιουλίου 1449 με τον Ιάκωβο Β΄ των Στιούαρτ βασιλιά της Σκωτίας.
* Γουλιέλμος (γενν. το 1434), απεβίωσε νέος.
* Μαργαρίτα (π. 1436 - 1486, Ζίμμερν), παντρεύτηκε στις 16 Αυγούστου 1454 με τον Φειδερίκο Α΄ των Βίττελσμαχ κόμη του Παλατινάτου-Ζίμερν.
* Aδόλφος (1438 - 1477) , δούκας του Χέλρε, κόμης του Ζούτφεν.
* Αικατερίνη (1439–1496), επίτροπος του Χέλρε το 1477-1481. Παντρεύτηκε κρυφά το 1464 με τον Λουδοβίκο των Βουρβόνων επίσκοπο της Λιέγης.

## Βιβλιογραφικές αναφορές


## Πηγές
* 
* 
* 

Κατηγορία:Οίκος του Έχμοντ
Νόμος Παρασκευόπουλου

Ο Νόμος 4322/2015, γνωστός και ως ***Νόμος Παρασκευόπουλου***, κατατέθηκε από τον τότε Υπουργό Δικαιοσύνης, Νίκο Παρασκευόπουλο, τον Απρίλιο του 2015 και υπερψηφίστηκε με στόχο την αποσυμφόρηση των φυλακών έως έναν χρόνο από την εφαρμογή του. Εν τέλει, ήταν σε ισχύ μέχρι τις 28 Αυγούστου 2019. Οι κρατούμενοι αποφυλακίζονταν κατά βούληση, χωρίς εξαίρεση συναρτήσει του βάρους της ποινής, του δικαστικού συμβούλου, κατά παρέκκλιση του Ποινικού Κώδικα, καθώς έπρεπε να εκτίσουν ένα μέρος της ποινής τους για να αιτηθούν αποφυλάκισης. Τους πρώτους οκτώ μήνες εφαρμογής του νόμου, 1.937 κρατούμενοι απολύθηκαν, κατεβάζοντας τον αριθμό των κρατουμένων στους 9.632.

## Παραπομπές


Κατηγορία:Ελληνικοί Νόμοι
Γουλιέλμος Δ΄ του Έχμοντ

Ο **Γουλιέλμος Β΄**, ολλανδ.: Willem II heer van Egmont (26 Ιανουαρίου 1412 - 19 Ιανουαρίου 1483) από τον Οίκο του Έχμοντ ήταν ο κύριος του Έχμοντ, Έισελστεϊν, Σόοντερβερντ, Χάαστρεχτ και κυβερνήτης (stadtholder) του Χέλρε.

## Βιογραφία
Ήταν ο δεύτερος γιος του Ιωάννη Β΄ κυρίου του Έχμοντ και της Μαρίας του Άρκελ, κόρης του Ιωάννη Ε΄ κυρίου του Άρκελ. Μεγαλύτερος αδελφός του ήταν ο Άρνολντ δούκας του Χέλρε. Ταξίδεψε με τα αδέλφια του στους Αγίους Τόπους (1458–1464) και έγινε δεκτός στη Ρώμη από τον πάπα Πίο Β΄.

Ο Γουλιέλμος Δ΄ έμενε τις περισσότερες φορές στο Χέλρε, όπου υποστήριζε τον αδελφό του εναντίον τού ανιψιού του Aδόλφου δούκα του Έχμοντ. Μετά την φυλάκιση τού αδελφού του, ο Γουλιέλμος Δ΄ ηγήθηκε της μερίδας υπέρ της Βουργουνδίας.

Όταν ο Κάρολος ο *Τολμηρός* δούκας της Βουργουνδίας ανέλαβε την εξουσία στο Χέλρε το 1473, έκανε τον Γουλιέλμο κυβερνήτη (stadholder). Το 1477 η Μαρία της Βουργουνδίας συμπεριέλαβε τον Γουλιέλμο Δ΄ στο Μεγάλο Συμβούλιο του Μέχελεν και τον έκανε ιππότη στο Τάγμα του Χρυσόμαλλου Δέρατος έναν χρόνο μετά.

## Οικογένεια
Στις 22 Ιανουαρίου 1437 ο Γουίλιαμ παντρεύτηκε την Βάπουργκα του Μόιρς, κυρία του Μπάερ και του Λάτουμ, κόρη του Φρειδερίκου Δ΄ κόμη του Μόερς (απεβ. 1448) και της Ενγκελμπέρτα της Κλέβης, από την οποία είχε τέκνα:
* Ιωάννης Γ΄, κόμης του Έχμοντ, κυβερνήτης της Ολλανδίας, Ζηλανδίας & Δυτικής Φρήσλαντ.
* Φρειδερίκος, κόμης του Μπούρεν & Λέερνταμ, κύριος του Έισελστεϊν.
* Γουλιέλμος, κυβερνήτης του Χέλρε. Νυμφεύτηκε τη Μαργαρέτα φαν Κούλεμποργκ.
** Άννα του Έχμοντ, παντρεύτηκε τον Βίλχελμ Γ΄ φαν ντεν Μπεργκ.
*** Όσβανλντ Β΄ ντε Μπεργκ, νυμφεύτηκε την Ελισάβετ φαν Χέεεκερεν.
**** Γουλιέλμος Δ΄ φαν ντεν Μπεργκ, νυμφεύτηκε την Μαρία του Νάσσαου (1539-1599).
* Άννα, παντρεύτηκε τον Μπέρναρντ του Μπέντχαϊμ.
* Ελισάβετ, παντρεύτηκε τον Γκίσμπρεχτ του Μπρόνκχορστ.
* Βαλπούργκια, μοναχή.
* Η Μαργαρίτα, παντρεύτηκε τον Γιαν φαν Μέροντε.

Εκτός από τα παιδιά από το γάμο του, ο φαν Έχμοντ είχε τέσσερα παιδιά από διαφορετικές γυναίκες:
* Νικόλαος, συνελήφθη στο Φάλκχοφ 1478-1481 μαζί με τους αδελφούς του Φρειδερίκο και Γουλιέλμο.
* Ερρίκος (-1511), η μητέρα του οποίου ήταν η Αλάιντ Κρέινκ
* Φρειδερίκος.
* Χέντρικα, παντρεύτηκε τον Γουλιέλμο φαν Τούιλ Μπούλκε Στέιν (απεβ. 1449), γιο του Γουλιέμου Βίλεμστς του Tούιλ και της Mάγκιε Mάτε Nέσε, κόρης του Άντριεν φαν Νέσε Μάτε (1385-1435).

Τάφηκε δίπλα στον αδελφό του Άρνολντ δούκα του Χέλρε.

## Παραπομπές σε πηγές


Κατηγορία:Ιππότες του Τάγματος του Χρυσόμαλλου Δέρατος
Κατηγορία:Οίκος του Έχμοντ
Θερμόαλη κυκλοφορία

μικρογραφία|309x309εσ|Πορεία της θερμόαλης κυκλοφορίας. Τα μπλε μονοπάτια αντιπροσωπεύουν ρεύματα βαθέων υδάτων, ενώ τα κόκκινα μονοπάτια αντιπροσωπεύουν τα ρεύματα επιφανείας.
μικρογραφία|350x350εσ|Θερμόαλη κυκλοφορία

Η **θερμόαλη κυκλοφορία** είναι η κυκλοφορία των βαθιών και πυθμένιων νερών των ωκεανών. Καθορίζεται κυρίως από διαφορές στην πυκνότητα με πολύ έντονες κατακόρυφες και οριζόντιες μετακινήσεις σε βάθος Η λέξη θερμόαλη προέρχεται από το "θερμός" το οποίο αναφέρεται στη θερμοκρασία και το "άλας" το οποίο αναφέρεται στην περιεκτικότητα σε αλάτι, παράγοντες που μαζί καθορίζουν την πυκνότητα του θαλασσινού νερού. Πρώτος ο Stomel το 1958 καθόρισε ένα μοντέλο της θερμόαλης κυκλοφορίας με έντονη τη ροή από τον Βορά προς τον Νότο στα δυτικά περιθώρια των λεκανών.  

Η κυκλοφορία αυτή ξεκινάει την πορεία της από τη Νορβηγική Θάλασσα, όπου ζεστό νερό από το Ρεύμα του Κόλπου θερμαίνει την ατμόσφαιρα στα κρύα βόρεια γεωγραφικά πλάτη. Αυτή η απώλεια θερμότητας στην ατμόσφαιρα καθιστά το νερό πιο δροσερό και πιο πυκνό, κάτι που έχει ως αποτέλεσμα να βυθίζεται στον πυθμένα του ωκεανού. Καθώς μεταφέρεται περισσότερο ζεστό νερό βόρεια, το ψυχρότερο νερό βυθίζεται και κινείται νότια για να προσφέρει χώρο για το εισερχόμενο ζεστό νερό. Αυτό το κρύο βαθύ νερό ρέει νότια, περνάει τον Ισημερινό και φτάνει μέχρι την Ανταρκτική. Τελικά, επιστρέφει στην επιφάνεια μέσω ανάμειξης και ανεμοκίνησης, επαναλαμβάνοντας έτσι την πορεία και ενώνοντας τους ωκεανούς της Γης σε ένα παγκόσμιο σύστημα. Κατά τη διάρκεια της κίνησης, οι μάζες του νερού μετακινούν συνεχώς τόσο ενέργεια (με τη μορφή θερμότητας) όσο και ύλη (σωματίδια, διαλυτές ουσίες και αέρια), επηρεάζοντας έτσι σημαντικά το κλίμα της Γης. 

Η θερμόαλη κυκλοφορία συχνά αναφέρεται ως ο παγκόσμιος ωκεάνιος μεταφορέας. 

## Παραπομπές

Κατηγορία:Χημική ωκεανογραφία
Αρχαιολογική Συλλογή Σταυρού Ιθάκης

Η **Αρχαιολογική Συλλογή Σταυρού Ιθάκης** είναι αρχαιολογικό μουσείο στο χωριό του Σταυρού, στο νησί της Ιθάκης, στην Ελλάδα. Στεγάζει τέχνεργα χρονολογούμενα από την περίοδο της προϊστορίας, καθώς και την περίοδο της αρχαιότητας, τα οποία ανευρέθηκαν εντός του βόρειου τμήματος του νησιού.

Το μουσείο δημιουργήθηκε το 1933 με απώτερο σκοπό την φιλοξενία ευρημάτων προερχόμενων από αρχαιολογικές ανασκαφές τις οποίες πραγματοποιούσε η Βρετανική Σχολή Αθηνών. Το κτίριο του μουσείο βρίσκεται σε κοντινή απόσταση βόρεια του χωριού, ενώ διαθέτει έναν εκθεσιακό χώρο. Το κτίριο του μουσείου ανακαινίστηκε το 1998. Το 2015, υπέστη ζημιές κατά τη διάρκεια σεισμού, ενώ άνοιξε εκ νέου στο κοινό το 2016, έπειτα από προηγούμενες εργασίες αναστήλωσης. Παράλληλα, στο νησί εδρεύει και το Αρχαιολογικό Μουσείο Ιθάκης.

## Συλλογές
Οι συλλογές του μουσείου περιλαμβάνουν τέχνεργα χρονολογούμενα από την πρώιμη περίοδο του ορείχαλκου, πιο συγκεκριμένα από την 2η χιλιετία π.Χ., έως τη ρωμαϊκή περίοδο. Τα αρχαιολογικά ευρήματα προέρχονται, κυρίως, από τον χρονολογούμενο από την πρώιμη περίοδο του ορείχαλκου οικισμό επί του λόφου της Πιλικάτας, όπου και βρίσκεται το κτίριο του μουσείου, από τον χρονολογούμενο από την μυκηναϊκή περίοδο οικισμό των Τριών Λαγκάδων, από ταφικά μνημεία χρονολογούμενα από την κλασική και την ελληνιστική περίοδο στην ευρύτερη περιοχή του χωριού του Σταυρού, καθώς και στο σπήλαιο του Λοΐζου, τα οποία χρονολογούνται από την μυκηναϊκή και τη ρωμαϊκή περίοδο, ενώ, παράλληλα, φαίνεται πως η συγκεκριμένη τοποθεσία αποτελούσε τόπο λατρείας του Οδυσσέα. Ως το σημαντικότερο εκ των αρχαιολογικών ευρημάτων του μουσείου θεωρείται άγαλμα γυναίκας χρονολογούμενο από τον 2ο αιώνα π.Χ., το οποίο ανευρέθηκε εντός του σπηλαίου και φέρει επιγραφή «*ΕΥΧΗΝ ΟΔΥCCEI*» (μτφ. «προσευχή υπέρ Οδυσσέως»).

## Παραπομπές


## Εξωτερικοί Σύνδεσμοι
* 

Κατηγορία:Ιθάκη
Κατηγορία:Αρχαιολογικά μουσεία στην Ελλάδα
Αικατερίνη της Κλέβης, δούκισσα του Χέλρε

Η **Αικατερίνη**, γερμ: Catherine von Kleve (25 Μαΐου 1417 - 10 Φεβρουαρίου 1479) από τον Οίκο του Λα Μαρκ ήταν κόρη του δούκα της Κλέβης και με τον γάμο της έγινε δούκισσα του Χέλρε. Ενήργησε ως επίτροπος του Χέλρε κατά την απουσία του συζύγου της το 1450. Το χειρόγραφο Ώρες της Αικατερίνης της Κλέβης παραγγέλθηκε γι' αυτήν.

## Βιογραφία
Η Αικατερίνη ήταν η δεύτερη κόρη (2η από τον 2ο γάμο) του Aδόλφου Α΄ δούκα της Κλέβης και της Mαρίας των Βαλουά-Bουργουνδίας, κόρης του Ιωάννη δούκα της Βουργουνδίας. Ήταν ανιψιά του Φιλίππου Γ΄ δούκα της Βουργουνδίας (που ήταν αδελφός της Μαρίας). 

### Δούκισσα και επίτροπος
Η Αικατερίνη ζούσε με τους γονείς της μέχρι το 1431, παρόλο που είχε ήδη παντρευτεί το προηγούμενο έτος. Είχε στενούς δεσμούς με τον Φίλιππο Γ΄ δούκα της Βουργουνδίας, ο οποίος δεν εμπιστευόταν τον σύζυγό της Άρνολντ δούκα του Χέλρε. Η Αικατερίνη μεγάλωσε την κόρη της Μαρία στην Αυλή της Βουργουνδίας. Όταν ο σύζυγός της τιμώρησε το Ντρηλ, έχασε την υποστήριξη τού δουκάτου του. Η Αικατερίνη ενεργούσε ως ενδιάμεση μεταξύ του συζύγου της και της Συνέλευσης των ευγενών. Το 1450 ο Άρνολντ πήγε για προσκύνημα στη Ρώμη και την Παλαιστίνη. Κατά την απουσία του, η Αικατερίνη ενήργησε ως επίτροπος .

Υποστήριξε τον γιο της Αδόλφο, όταν αυτός ανέλαβε την εξουσία από τον πατέρα του. Ο Κάρολος δούκας της Βουργουνδίας (γιος του Φιλίππου Γ΄) είχε συλλάβει τον Αδόλφο το 1470, όταν αποδείχθηκε ένας αναξιόπιστος σύμμαχος της Βουργουνδίας . Η Αικατερίνη πέρασε τα τελευταία χρόνια στο Λόμπιτ, όπου απεβίωσε το 1476.

## Βιβλίο ωρών
Το εικονογραφημένο χειρόγραφο Ώρες της Αικατερίνης της Κλεβης παραγγέλθηκε γι' αυτήν, όταν παντρεύτηκε τον Άρνολντ δούκα του Χέλρε στις 26 Ιανουαρίου 1430. Δείχνει την γενεαλογία της, καθώς και τον εαυτό της να προσεύχεται. Οι *Ώρες* είχαν χαθεί για τετρακόσια χρόνια και εμφανίστηκαν ξανά το 1856. Είναι ένα από τα πιο πλούσια διακοσμημένα βιβλία του είδους του, που σώζονται.

## Οικογένεια
Η Αικατερίνη και ο Άρνολντ των Έχμοντ δούκα του Χέλρε είχαν τέκνα:
* Μαρία (π. 1431 – 1463),  παντρεύτηκε τον Ιάκωβο Β΄ των Στιούαρτ, βασιλιά της Σκωτίας.
* Γουλιέλμος (γενν. το 1434), απεβ. νέος.
* Μαργαρίτα (π. 1436 – 1486, Ζίμμερν), παντρεύτηκε στις 16 Αυγούστου 1454 με τον Φρειδερίκο Α΄ κόμη του Παλατινάτου-Ζίμμερν.
* Aδόλφος (1438 - 1477), δούκας του Χέλρε, κόμης του Ζύτφεν.
* Αικατερίνη (1439 - 1496), επίτροπος του Χέλρε το 1477-1481.

## Βιβλιογραφικές αναφορές


## Πηγές
* 
* 
* 
* 

Κατηγορία:Οίκος του Λα Μαρκ